open-index/open-wikipedia-markdown huggingface dataset:
Fernanda Melchor

**Fernanda Melchor** (s. 1982) on meksikolainen kirjailija ja toimittaja, joka asuu Berliinissä. Hänen esikoisromaaninsa *Falsa liebre* ilmestyi vuonna 2013. Se kertoo Meksikon itärannikon köyhien asukkaiden ahdingosta, kuten väkivallasta ja poikaprostituutiosta. Melchorin kansainvälinen läpimurtoteos *Temporada de huracenes* (2017) sijoittuu pieneen kylään Meksikon maaseudulla ja käsittelee siellä tapahtunutta murhaa. Melchorin kolmas romaani *Páradais* (2021) kuvaa kahden teinipojan ajautumista väkivaltarikollisuuden piiriin.

## Teokset
* *Falsa liebre* (2013)
* *Temporada de huracanes* (2017) (*Hurrikaanien aika*. Aula & Co, 2021. Suomentanut Emmi Ketonen. 
* *Páradais* (2021) (*Paratiisi*. Aula & Co, 2023. Suomentanut Emmi Ketonen. 

## Lähteet

## Aiheesta muualla
Morse (Q3)

**Morse** oli Ranskan laivaston yksirunkoinen sukellusvene ().

## Valmistus
Aluksen suunnitteli Gaston Romazzotti, jonka mielestä hyppäys *[[Gymnote (Q1)|Gymnotesta]]* *[[Gustave Zédé (Q2)|Gustave Zédéen]]* oli liian suuri. Hän esitteli *Morsen* väliversiona. Se tilattiin 9. heinäkuuta 1892 ja uudelleen 19. kesäkuuta 1897 Cherbourgin laivastontelakalta, missä köli laskettiin 22. helmikuuta 1898. Alus laskettiin vesille 4. heinäkuuta 1899 ja otettiin palvelukseen 3. maaliskuuta 1900.

## Palvelus
Aluksen pronssisessa rungossa havaittiin lokakuussa 1908 korroosion aiheuttamia vaurioita, joten käytöstä poistoa ehdotettiin 14. syyskuuta 1909. Alus poistettiin laivastoluettelosta 9. maaliskuuta 1910 ja myytiin 8. heinäkuuta 1911 Cherbourgissa.
  
## Lähteet
*
*

### Viitteet
Narval (Q4)

**Narval** oli Ranskan laivaston kaksoisrunkoinen sukellusvene ().

## Valmistus
Aluksen suunnitteli Alfred Maxime Laubeuf. Se tilattiin 1. kesäkuuta 1898 Cherbourgin laivastontelakalta, missä köli laskettiin 23. marraskuuta 1898. Alus laskettiin vesille 21. lokakuuta 1899 ja otettiin palvelukseen 26. kesäkuuta 1900.

## Palvelus
Aluksella esiteltiin 23.–24. toukokuuta 1901 iskua Cherbourgista Brestiin, kun alus oli ollut jo 48 tuntia pinnan alla. Alus oli 12 tuntia sukelluksissa 13. kesäkuuta 1901, jolloin se toteutti yöllisen iskun Cherbourgissa ankkurissa ollutta taistelulaiva *[[FS Henri IV (1899)|Henri IV:tä]]* vastaan. Alukselle asennettuja uusia Du Temple -kattiloita kokeiltiin 26. helmikuuta 1903.

Alusta esitettiin 11. tammikuuta 1909 käyttökelvottomaksi ja poistettiin alusluettelon ensimmäisestä osasta 27. tammikuuta 1909. Alus poistettiin alusluettelosta ja hylättiin 9. maaliskuuta. Se oli 1909–1914 öljysäiliönä (), minkä jälkeen se oli 25. lokakuuta 1910 öljykäyttöisten kattiloiden koealuksena. Alus laitettiin myyntiin 27. huhtikuuta 1914 ja myytiin 2. kesäkuuta 1920 Cherbourgissa M. Lagrangelle romutettavaksi.

## Lähteet
*
*

### Viitteet
Alexandra Scheweleff

**Alexandra Scheweleff** (s. 7. toukokuuta 2005 Vaasa) on suomalainen pesäpalloilija. Scheweleff edustaa Superpesiksessä pelaavaa Mailattaria.

## Ura
Scheweleff on Malattarien kasvatti. Hän aloitti pesäpallon pelaamisen seitsemänvuotiaana . Scheweleff pelasi ensimmäisen ammattiottelunsa Mailattarille 14-vuotiaana, ja vuonna 2020 liittyi joukkueen pääkokoonpanoon . Scheweleff oli tärkeänä osana nostamassa Mailattaria Superpesikseen vuonna 2021. Scheweleff valittiin tuona kautena Tyttöjen Superpesiksen Itä-Länsi otteluun, jossa hänet palkittiin kakkospalkinnolla. Kauden 2023 jälkeen Scheweleff piti taon pesäpallosta viitaten tulevien ylioppilaskijroituksien olevan pääsyynä taukoon. Scheweleff palasi pesäpallon pariin kauden 2024 jälkeen, jolloin hän allekirjoitti Mailattarien kanssa sopimuksen joka kattoi vuoden 2025. Sopimukseen sisältyi optio vuodesta 2026. Scheweleff siirtyi kaksoisedustuksella Lappajärven Veikkoihin kaudeksi 2025.

## Saavutukset
### Pelaajana
* 1 C-tyttöjen Itä–Länsi-ottelu: 2021
* 2 Tyttöjen Superpesiksen Itä–Länsi-ottelua: 2021, 2023

## Yksityiselämä
Alexandra Scheweleffin isä on uransan päättänyt jalkapalloilija John Scheweleff. Hänen setä on uransa päättänyt jalkapalloilija Henri Scheweleff.  Myös Alexandra Scheweleffin nuorempi sisko Matilda Scheweleff on pesäpalloilija. 

Scheweleff on käynyt koulunsa Vasa övningsskolanissa.

## Lähteet
Leigh Ann Brown

**Leigh Ann Brown** (s. 17. elokuuta 1986 San Diego, Kalifornia) on yhdysvaltalainen ammattilaisuransa päättänyt jalkapalloilija, pelipaikaltaan puolustaja. Hän on pituudeltaan 175-senttimetrinen ja edusti uransa viimeiset kolme vuotta 2013–2015 NWSL-liigassa pelaavaa Kansas Cityä. Brown pelasi Yhdysvaltain naisten maajoukkueessa vuonna 2013 kaksi ottelua.

## Lähteet

## Aiheesta muualla
Uzbekistanin keskuspankki

**Uzbekistanin keskuspankki** () on Uzbekistanin rahapolitiikkaa säätelevä ja pankkitoimintaa valvova keskuspankki.

Uzbekistanin keskuspankki perustettiin vuonna 1991, jolloin pankkeja koskeva lainsäädäntö otettiin maassa käyttöön. Myöhemmin laadittiin keskuspankista erillinen laki, jolla vahvistettiin sen asema ja tehtävät. Vuonna 1994 otettiin käyttöön Uzbekistanin kansallinen valuutta som.

## Lähteet
Nopyyliasetaatti

**Nopyyliasetaatti** (C13H20O2) on estereihin kuuluva orgaaninen yhdiste. Yhdistettä voidaan käyttää ainesosana hajusteissa.

## Ominaisuudet, valmistus ja käyttö
Huoneenlämpötilassa nopyyliasetaatti on väritöntä tai kellertävää nestettä, jolla on makea ja hedelmäinen sitruksia tai havupuita muistuttava tuoksu. Yhdiste ei käytännöllisesti katsoen liukene veteen, mutta liukenee paremmin orgaanisiin liuottimiin. Nopyyliasetaatti on kiraalinen yhdiste ja sen kiertokyky on -30,9 °.

Nopyyliasetaattia valmistetaan β-pineenistä lähtien. Ensimmäinen vaihe on Prins-reaktio paraformaldehydin kanssa, ja tuotteena muodostuu nopolia. Nopoli reagoi etikkahappoanhydridin kanssa nopyyliasetaatiksi.

Nopyyliasetaattia käytetään hajusteissa tuomaan niihin kukkaismaista tai sitrusten tuoksua. Käyttökohteita ovat muun muassa hajuvedet, ilmanraikastimet, saippuat ja puhdistusaineet.

## Lähteet
Christoph Demmke

**Christoph Demmke** on Vaasan yliopiston julkisjohtamisen professori. Hän on toiminut Vaasan yliopiston professorina vuodesta 2019.

Demmke on väitellyt hallintotieteiden tohtoriksi vuonna 1994 saksalaisesta Speyerin hallintotieteiden yliopistosta. Hän on toiminut urallaan muun muassa OECD:n palveluksessa yksikön päällikkönä sekä neuvonantajana Saksan hallitukselle. Hän on työskennellyt vertailevan hallintotieteen professorina European Institute of Public Administrationissa sekä julkisjohtamisen ja yhteiskuntapolitiikan professorina Friedricshafenin yliopistossa. Demmke on myös useamman kerran toiminut vierailevana professorina, esimerkiksi Potsdamin yliopistossa, Maastrichtin yliopistossa sekä College of Europessa. Lisäksi hän on toiminut vierailevana tutkijana Harvardissa ja Oxfordissa.

Professori Demmke on useasti toiminut neuvonantajana Euroopan unionin komissiolle, Euroopan parlamentille ja Euroopan neuvostolle. Lisäksi hän on ollut useiden EU:n puheenjohtajamaiden neuvonantajana, kuten Suomen ja viimeisimpänä Puolan.

Tutkimuksessaan Demmke on keskittynyt etenkin julkisjohtamiseen, hyvään hallintoon ja eettisiin kysymyksiin.

## Lähteet

## Aiheesta muualla
*  Christoph Demmken julkaisut ja asiantuntijatehtävät Vaasan yliopisto
Farfadet-luokka

**Farfadet-luokka** oli Ranskan laivaston neljän  yksirunkoisen sukellusveneen () muodostama alusluokka.

## Alukset

## Lähteet
*
*

### Viitteet
Haminan veturitalli

**Haminan veturitalli** oli Haminan keskustan tuntumassa ollut veturitallirakennus. Se rakennettiin vuonna 1927 Haminan radan tarpeisiin Ludviginkadun ja Mannerheimintien kulmaukseen. Alun perin veturitallissa oli kaksi pilttuuta eli talliin mahtui kaksi höyryveturia. Veturitallissa höyryveturit huollettiin ja lämmitettiin valmiiksi ajoon. 1950-luvun alussa veturitalli laajennettiin nelipaikkaiseksi dieselvetureiden korvatessa höyryveturit. Laajennusosaa käytettiin henkilömoottorivaunujen kuten Dm7-vaunujen yösäilytykseen. Veturitallin edustalla oli 22 metriä pitkä kääntöpöytä.

Veturitalli työllisti veturimestarin, tallimiehiä, huoltomiehiä, siivoojia sekä vaihdemiehen. Vaihdemies hoiti vaihdetöiden ja tulo-opastimen asettamisen lisäksi myös Mannerheimintien tasoristeyksen puomien laskun ja noston.

Veturitallin jäätyä tyhjäksi liikenteen loputtua veturitalleja käytettiin esimerkiksi 1980-luvun alussa Haminan kotiteollisuuskoulun puu- ja metallityötiloina ja myöhemmin varastona. Vuonna 1994 veturitallista laadittiin diplomityönä käyttö- ja kehittämissuunnitelma. Lopulta veturitalli jäi tyhjilleen ja altistui ilkivallalle. Rakennus purettiin vuoden 2009 syksynä. Nykyisin sen paikalla on kaksi kerrostaloa. Veturitallin purku jakoi mielipiteitä muun muassa rautatiehistorian tuhoamisesta sekä alueella havaittujen erittäin uhanalaisten perhosten eli marunakätkökääräisten takia.

## Lähteet
Danesha Adams

**Danesha Adams** (s. 6. kesäkuuta 1986 Bellflower) on yhdysvaltalainen ammattilaisuransa päättänyt jalkapalloilija, pelipaikaltaan hyökkääjä. Adams on pituudeltaan 168-senttimetrinen.

Adams valmistui Kalifornian yliopistosta sosiologian kandidaatiksi. Hän edusti urallaan kotimaansa lisäksi Ruotsissa ja Norjassa. Pelaajauransa jälkeen Adams on toiminut valmennustehtävissä.

## Lähteet

## Aiheesta muualla
Ocean Infinity

**Ocean Infinity** on merirobotiikkaan erikoistunut teknologiayhtiö, joka perustettiin vuonna 2017. Se tekee merenpohjan tutkimuksia ja kartoituksia, ja tunnetaan etenkin useiden kadonneiden ja uponneiden alusten etsinnöistä.

## Laivasto ja kalusto
Ocean Infinity tunnetaan miehittämättömien robottialusten laivastostaan. Armada-laivastoon tulee kuulumaan 15 vähäpäästöistä miehittämätöntä robottialusta, jotka eivät tarvitse tuekseen edes miehitettyä tukialusta, vaan niitä kauko-ohjataan maalta. Alukset kuljettavat ROV-laitteita eli kauko-ohjattuja sukellusrobotteja, AUV-laitteita eli autonomisia sukellusrobotteja, sensoreita sekä muuta tutkimuskalustoa, jolla voidaan suorittaa tehtäviä meressä. ROVit kykenevät toimimaan 6&nbsp;000 metrin syvyydessä.

## Lähteet

## Aiheesta muualla
* Yhtiön omat sivut
Anu Bask

**Anu Bask** (s. 1962) on suomalainen professori. Hän on ollut Vaasan yliopiston liiketoiminnan kehittämisen professori soveltamisalanaan puurakentaminen vuodesta 2024. Kyseessä on Seinäjoen yliopistokeskukseen sijoittuva professuuri.

Baskilla on dosentin arvo Turun yliopiston kauppakorkeakoulussa erityisalaan vastuullinen toimitusketjujen johtaminen. Aiemmin, eli vuosina 2018-2020 Bask on toiminut eri tehtävissä Turun yliopiston kauppakorkeakoulussa, esimerkiksi vanhempana tutkijana ja yliopiston lehtorina. Tätä ennen hän oli Aalto-yliopistossa logistiikan tutkijana, yliassistenttina, erikoistutkijana sekä määräaikaisena professorina. Hän toimi Aalto-yliopistossa myös tohtoriohjelman koordinaattorina. Bask on lisäksi ollut vuodesta 2011 alkaen logistiikan ja toimitusketjujen johtamisen tutkijakoulun KATAJA:n johtaja. Hän on väitellyt vuonna 2007 kauppatieteiden tohtoriksi alanaan logistiikka Helsingin kauppakorkeakoulussa. 

## Lähteet

## Aiheesta muualla

* Professori Anu Baskin julkaisut ja asiantuntijatehtävät Vaasan yliopiston tutkimustietokannassa
The Best Fifa Women’s Player

**The Best Fifa Women’s Player** on Fifan vuodesta 2016 myöntämä jalkapallopalkinto edeltävän kauden parhaalle naispelaajalle. Se jaetaan osana laajempaa The Best Fifa Football Awards -palkintogaalaa.

## Katso myös
* Naisten Kultainen pallo

## Lähteet
Whitney Engen

**Whitney Elizabeth Engen** (s. 28. marraskuuta 1987 Torrance) on yhdysvaltalainen jalkapalloilija, joka edusti viimeisimpänä kaudella 2016 NWSL-liigassa pelaavaa Boston Breakersia ja Yhdysvaltain naisten maajoukkuetta.

## Lähteet

## Aiheesta muualla
Kendall Fletcher

**Kendall Lorraine Fletcher** (s. 6. marraskuuta 1984) on yhdysvaltalainen jalkapalloilija, pelipaikaltaan puolustaja. Hän edusti viimeisimpänä kaudella 2021 NWSL-sarjassa pelaavaa North Carolina Couragea. Fletcher edusti vuonna 2009 Yhdysvaltain naisten maajoukkuetta yhdessä ottelussa täydet minuutit.

## Lähteet

## Aiheesta muualla
Grand Colombier

**Grand Colombier** on pieni asumaton saari Ranskalle kuuluvassa Saint-Pierre ja Miquelonin saariryhmässä. Saari sijaitsee Saint-Pierren pohjoisrannikolla. Grand Colombier on luonnonsuojelualue. Siellä on tiettyyn vuodenaikaan esimerkiksi lunneja ja ruokkeja. Saaren ympärillä voi nähdä valaita ja delffiinejä.

Grand Colombier on noin 1&nbsp;300 metriä pitkä ja noin 500 m leveä. Saaren korkein piste on 149 m, ja sen pinta-ala on 50 ha.

## Lähteet
Utah Royals

**Utah Royals** on yhdysvaltalainen naisten jalkapalloseura, joka kilpailee kaudella 2024–2025 NWSL-sarjassa. Seura perustettiin vuonna 2017, ja sen kotikenttä on Sandyssä Utahissa sijaitseva America First Field, jonka kapasiteetti on 21&nbsp;810 katsojaa.

## Lähteet

## Aiheesta muualla

* Seuran kotisivut
Steinheim an der Murr

**Steinheim an der Murr** on kaupunki Baden-Württembergin osavaltiossa lounaisessa Saksassa. Se sijaitsee Ludwigsburgin piirikunnan koillisosassa Stuttgartin suurkaupunkialueella.

## Maantiede
Steinheim an der Murr sijaitsee noin 22 kilometriä Stuttgartista pohjoiskoilliseen. Murr-joki virtaa Steinheimin eteläpuolitse.

## Historia
Steinheim mainitaan ensimmäisen kerran asiakirjassa vuonna 832 (Lorschin koodeksi). Marientalin luostarin (Kloster Mariental) vaikutus paikkakunnan elämänmenoon oli keskiaikana huomattava. Kolmikymmenvuotinen sota oli Steinheimille tuhoisa, muun muassa raatihuone poltettiin ja paikkakunnan asukasluku laski noin kymmenesosaan sotaa edeltäneestä 900:sta. 1800-luvun puolenvälin jälkeen perustettiin firma Michael Storz. Sen mukana Steinheimiin kehittyi pienimuotoista puuteollisuutta, joka johti huonekaluteollisuuden syntyyn, josta Steinheim tuli tunnetuksi myös Saksan rajojen ulkopuolella. Vuonna 1955 Steinheim sai kaupunkioikeudet ja vuonna 1962 sen asukasluku oli noin 3&nbsp;600. Steinheimiin liitettiin Kleinbottwar ja Höpfigheim 1970-luvun alkupuolella. Edellisen myötä asukasluku kasvoi noin 6&nbsp;900:aan ja jälkimmäisen myötä yli 8&nbsp;000:n.

Steinheimin vanhaa arkkitehtuuria edustaa muun muassa Schlössle vuodelta 1624.

## Talous ja liikenne
Steinheimin yrityksistä mainittakoon työstökoneita valmistava FLEX-Elektrowerkzeuge GmbH. Steinheim on myös viininviljelyaluetta. Moottoritie Bundesautobahn 81 kulkee kaupungin länsipuolitse.

## Lähteet

## Aiheesta muualla
*Steinheim an der Murr, Baden-Württemberg, Saksa — Sunrise, Sunset, and Daylength
Kongasjärvi (Puolanka)

**Kongasjärvi** on järvi Puolangalla Kainuussa. Kainuun länsiosassa sijaitsevan järven pinta-ala on noin 6,7 neliökilometriä. Etäisyys Puolangan kuntakeskuksesta on 32 kilometriä etelään ja Kajaanista 37 kilometriä pohjoiseen.

## Maantiede
Kongasjärven pituusakseli on kaakosta luoteeseen ja sen mitta on noin 7,5 kilometriä. Tarkka pinta-ala on 669,869 hehtaaria. Järvi on suhteellisen tasalevyinen Metelin ja Tuliniemen kohdalle, josta luoteeseen se kapenee voimakkaasti. Kongasjärvellä on runsaasti niemi-päätteisiä paikannimiä, kuten Ahoniemi, Peuraniemi ja Kariniemi. Niemet ovat kuitenkin melko pieniä ja ne eivät jaa allasta osiin. Kongasjärvi on luodattu, mutta sen tietoja ei ole ilmoitettu. Kartan perusteella noin kolmasosa järvestä on vähintään kuusi metriä syvä. Alue on yhtenäinen ja sen pituus on noin neljä kilometriä. Syvin kohta, noin 12 metriä, sijaitsee järven pohjoispuoliskolla.

Kongasjärven rannat ovat varsin suovaltaisia (Kongassuo, Alankosuo, Niittysuo, Ketunsuo). Myös pientaloja on melko paljon. Maantie 19035 päättyy järven länsirannan tuntumaan. Maantie 19093 kiertää järven pohjoispuolitse.

Kongasjärveen laskee usea suo-oja, joista nimetty on pohjoisesta virtaava Vääräpuro. Se laskee järven pohjoisrannan Vääräpuronniemen kohdalle. Toinen nimetty tulouoma on Paakanajoki, joka saa alkunsa idästä Paakanajärveltä (177,4 metriä mpy). Kongasjärven ja Paakanajärven välinen etäisyys on vajaat kolme kilometriä. Kongasjärven luusua sijaitsee järven eteläisimmässä kolkassa. Siitä alkaa noin puolen kilometrin mittainen Salmenjoki, joka laskee Osmankajärven (167,3 metriä mpy) koillisosaan.

Kongasjärvi (59.355.1.001) kuuluu Kongasjärven valuma-alueeseen (59.355), joka on kolmannen jakovaiheen vesistö Oulujoen vesistössä (59). Toinen jakovaihe on Kivesjärven valuma-alue (59.35) ja ensimmäinen jakovaihe on Oulujärven alue (59.3). Kongasjärvi on laajin Kongasjärven valuma-alueen 11:stä vähintään hehtaarin laajuisesta järvestä.

## Lähteet
Vicky López

**Victoria López Serrano Felix** (s. 26. heinäkuuta 2006 Madrid) on espanjalainen jalkapalloilija, pelipaikaltaan keskikenttäpelaaja. Hän edustaa Barcelonaa ja Espanjan naisten maajoukkuetta. Hän on pelannut maajoukkueessa huhtikuulle 2025 mennessä seitsemän ottelua ja tehnyt kaksi maalia.

López on voittanut Barcelonan kanssa kahdesti Naisten Mestarien liigan kausina 2022–2023 ja 2023–2024.

## Lähteet

## Aiheesta muualla
Joose Inhala

**Joose Inhala** (s. 23. huhtikuuta 2005 Helsinki) on suomalainen jääkiekkopuolustaja, joka edustaa SM-liigajoukkue KooKoota.

## Ura
### Seuraura
Inhala on Espoo Bluesin kasvatti. Seuran juniorijoukkueet siirtyivät Kiekko-Espoon alaisuuteen vuonna 2019 hänen ollessa 14-vuotias. Inhala voitti kaudella 2022–2023 koko U18 SM-sarjan puolustajien piste- ja maalipörssin tehoilla 15+26=41. Kaudella 2023–2024 hän oli seuran U20-joukkueen tehokkain puolustaja tehoilla 7+16=23.

Elokuussa 2024 Inhala teki 2+1-vuotisen SM-liigasopimuksen KooKoon kanssa. Seurassa pelasi myös hänen isoveljensä Justus, joka kiinnitettiin myös liigasopimukseen. Joose Inhala pelasi kauden 2024–2025 lähes kokonaan KooKoon U20-joukkueessa. Hän oli tehoilla 10+14=24 joukkueenneljänneksi paras pistemies ja eniten maaleja tehnyt puolustaja. Inhala sai tililleen ensimmäisen ja kauden ainoaksi jääneen SM-liigaottelunsa pudotuspelien ensimmäisen kierroksen kolmannessa ottelussa 21. maaliskuuta 2025 Vaasan Sportia vastaan. Hänet merkittiin KooKoon seitsemänneksi puolustajaksi. Inhala jäi ottelussa kuitenkin ilman peliaikaa.

### Maajoukkueura
Inhala on pelannut kymmenen nuorten maaottelua.

## Pelityyli
Inhala on kuvaillut olevansa kiekollinen puolustaja, joka lähtee mielellään mukaan hyökkäyksiin. Hänellä on omien sanojensa mukaan aika hyvä peliäly ja hän pystyy tekemään kiekon kanssa yksinkertaisia ratkaisuja tiukassa tilanteessa.

## Muuta
Inhalan isoveli Justus on myös KooKoon SM-liigajoukkueen sopimuspuolustaja.

## Tilastot

## Lähteet
*
*

### Viitteet
Gemma Font

**Gemma Font Oliveras** (s. 23. lokakuuta 1999 Tagamanent) on espanjalainen jalkapallomaalivahti, pituudeltaan 165-senttimetrinen. Hän on edustanut koko peliuransa ajan Barcelonaa.

Font on voittanut Barcelonan kanssa kolmesti Naisten Mestarien liigan kausina 2020–2021, 2022–2023 ja 2023–2024.

## Lähteet

## Aiheesta muualla
OX2

**OX2** on ruotsalainen muun muassa tuulivoimaan keskittynyt yhtiö. OX2:n toiminta koostuu yhtiön itse käynnistämistä sekä muilta toimijoilta hankituista, eri vaiheissa olevista maa- ja merituulivoimahankkeista, aurinkovoimahankkeista sekä energian varastointihankkeista.

Vuonna 2023 OX2 toimi Euroopassa kymmenessä maassa: Ruotsissa, Suomessa, Virossa, Liettuassa, Puolassa, Romaniassa, Ranskassa, Espanjassa, Italiassa ja Kreikassa. Vuodesta 2023 yhtiö on toiminut myös Australiassa. 

Vuonna 2023 liikevaihto oli noin 7,8 miljardia Ruotsin kruunua. Yhtiöllä on noin 500 työntekijää. Sen pääkonttori on Tukholmassa, Ruotsissa.  OX2 on noteerattu Nasdaq Tukholmassa vuodesta 2022 lähtien.

## Lähteet
Clàudia Pina

**Clàudia Pina Medina** (s. 12. elokuuta 2001 Montcada i Reixac) on espanjalainen jalkapalloilija, pelipaikaltaan hyökkääjä. Hän edustaa Barcelonaa ja Espanjan naisten maajoukkuetta.

Pina on voittanut Barcelonan joukkueessa Naisten Mestarien liigan kausina 2022–2023 ja 2023–2024. Kaudella 2024–2025 Pina oli Mestarien liigan paras maalintekijä kymmenellä maalillaan, mutta loppuottelun hän oli häviämässä Arsenalille.

## Lähteet

## Aiheesta muualla
Aasianrasterilude

**Aasianrasterilude** (*Halyomorpha halys*) on typpyluteisiin (Pentatomidae) kuuluva ludelaji, joka on kotoisin alun perin Kiinasta, Koreasta, Japanista ja muualta Aasiasta. Se levisi Yhdysvaltoihin 1990-luvun lopulla ja 2010-luvulla aiheuttanut laajoja tuhoja maataloudessa. Sittemmin se on levinnyt myös laajasti ja Etelä-Amerikkaan. Georgiassa ja Turkissa se on aiheuttanut tuhoja pähkinäviljelmillä.

Lude on levinnyt myös Suomeen vieraslajina 2010-luvun loppupuoliskolla. Se sai suomenkielisen nimensä vasta vuonna 2022 ja lasketaan haitalliseksi vieraslajiksi. Englanniksi laji tunnetaan "ruskeana marmoroituna haisuötökkänä" (brown marmorated stink bug), koska se erittää puolustuskeinonaan haisevaa eritettä etujalkojen välistä rintakehän alapuolelta.

Aikuinen aasianrasterilude on non 1,5 cm pitkä ja perusväritykseltään ruskea tai harmaanruskea. Vaaleat pisteet kirjaavat sen kauttaaltaan, mikä antaa marmoroituneen vaikutelman. Tuntosarvien kärkipuoliskossa näkyy vaaleampia raitoja. Pää on neliskulmainen. Pikkukilven etuosassa on 3–5 vaaleaa pistettä. Takaruumiin sivuilla on mustia ja valkoisia laikkuja, joista jälkimmäiset ovat muodoltaan kolmiomaisia. Munat ovat vaaleita ja läpimitaltaan noin 1,3 mm. Ne esiintyvät yleensä 20-30 munan ryhminä. Nymfit ovat 1. vaiheessa kirkasvärisiä (musta-punaisia). Nuoruusvaiheita on viisi.

## Viitteet
Alexandra Mateičková

**Alexandra Mateičková** (s. 5. lokakuuta 2006) on slovakialainen jääkiekkoilija, joka pelaa Oulun Kärppien naisten joukkueessa Auroraliigassa.

## Ura
Mateičková on ennen Suomeen siirtymistä pelannut EWHL:ssä Slovakialaisessa SKP Bratislavassa sekä Slovakian naisten liigassa Vlci Žilinan paidassa. Mateičková siirtyi Suomeen ja Rovaniemen Kiekkoon kaudeksi 2023–24. Ensimmäisellä kaudellaan hän teki 29 otelussa 16 pistettä. Kaudella 2024–25, Mateičková pelasi RoKissa 25 ottelua tehden neljä pistettä, kunnes alkuvuodesta 2025 Mateičková siirtyi Oulun Kärppiin.

## Maajoukkueura
Mateičková on edustanut Slovakian alle-18 vuotiaiden naisten maajoukkuetta MM-kisoissa kolmesti sekä naisten maajoukkuetta olympiakarsinnoissa.

## Lähteet
Iisa Rintamäki

**Iisa Rintamäki** (s. 16. elokuuta 2000 Vaasa) on suomalainen pesäpalloilija. Rintamäki edustaa Superpesiksessä pelaavaa Mailattaria.

## Ura
Rintamäki aloitti pesäpallon pelaamisen kahdeksanvuotiaana. Hänen kasvattiseuransa on Mailattaret. Rintamäki pelasi ensimmäisen ammattiottelunsa vuonna 2015 Suomensarjassa. Rintamäki pelasi juniorurallaan myös Vähäkyrön Viestissä vuosina 2017 ja 2018, samalla pelaten seuran edustuksessa edustusjoukkueessa kaksoisedustuksella.

Rintamäki jatkoi Mailattarien edustuksessa pelaamista Ykköspesiksessä käyden pelaamassa Ylistaron Kilpa-Veljissä ja Lappajärven Veikoissa kaksoisedustuksella. 

Rintamäki sai ensimmäisen kokemuksen Superpesiksestä vuonna 2022 Mailattarien noustua sinne. Hän kuitenkin pelasi vain yhden ottelun Superissa, kun hänet siirrettiin kaudeksi 2023 Suomensarjan joukueeseen. Rintamäki palasi Superi joukkueen kokoonpanoon vuonna 2024 pelaten kolme ottelua. Hänelle allekirjoitettiin uusi sopimus tämän jälkeen.
## Yksityiselämä
Iisa Rintamäki on arkkitehti Sami Rintamäen tytär.
## Lähteet
Siri Derkert

**Siri Karin Derkert** (30. elokuuta 1888 Tukholma – 28. huhtikuuta 1973 Tukholma) oli ruotsalainen modernistinen kuvataiteilija. Hän opiskeli Kuninkaallisessa taideakatemiassa vuosina 1911–1913, minkä jälkeen hän muutti Pariisiin. Siellä hän vuokrasi ateljeeta ystäviensä Ninnan Santessonin ja Lisa Bergstrandin kanssa. Ensimmäisen maailmansodan sytyttyä Derkert palasi Ruotsiin, missä hän alkoi tapailla suomenruotsalaista taiteilijaa Valle Rosenbergia. Pari salasi Derkertin syksyllä 1914 alkaneen raskauden ja he muuttivat keväällä 1915 Sisiliaan, missä Derkert synnytti pojan. Italiassa hänen taiteensa kehittyi kubistiseen suuntaan. Rahapulan vuoksi Derkert palasi yksin Ruotsiin 1916, missä hänen tarkoituksensa oli ansaita rahaa taidenäyttelyillä. Sen sijaan hän alkoikin suunnitella vaatteita tanssiesityksiin. Vuonna 1917 Derkert tapasi taiteilija Bertil Lybeckin ja tuli jälleen raskaaksi. Tyttären syntymä Kööpenhaminassa salattiin ja hänet sijoitettiin kasvattajaperheeseen, samoin kuin vuonna 1920 syntynyt pikkusisko. Vuodesta 1924 Derkert asui kolmen lapsensa kanssa. Hän maalasi muun muassa miniatyyreja. Vuonna 1938 tapahtunut keskimmäisen lapsen kuolema tuberkuloosiin oli Derkertille kova isku. Vuosina 1943–1954 hän osallistui usein Fogelstadin kansalaisopiston kursseille, ja samalla hän aktivoitui poliittisesti naisasialiikkeen puolustajana ja militarismin vastustajana. Huomiota taiteilijana Derkert alkoi saada 1940-luvulla, ja 1953 hän järjesti näyttelyn Pariisissa. Myöhemmin hänellä oli näyttelyitä myös Tanskassa ja Alankomaissa. Derkert tunnetaan nykyisin muun muassa Tukholman metron Östermalmstorgin ja T-Centralenin asemien koristeluista.
## Teoksia

Stockholm subway ostermalmstorg 20050731 001.jpg|*Ristningar i betong*, Östermalstorgin metroasema
Derkert Sverigeväggen 2012a.jpg|*Sverigeväggen*, Tukholma

## Lähteet

## Aiheesta muualla
L’Orient-Le Jour

**L’Orient-Le Jour** on libanonilainen ranskankielinen sanomalehti. Se syntyi vuonna 1971 kahden edeltäjänsä, *L’Orientin* ja *Le Jourin* yhdistyessä.
## Lähteet

## Aiheesta muualla

* Lehden verkkosivut
Al-Akhbar

**Al-Akhbar** () on libanonilainen vuonna 2006 perustettu arabiankielinen sanomalehti. Se on antiamerikkalainen ja kannattaa Hizbollahia.
## Lähteet

## Aiheesta muualla
* Lehden verkkosivut
Al-Nahar

**Al-Nahar** (, ’päivä’) on libanonilainen vuonna 1933 perustettu maansa johtava sanomalehti. Se on ollut kriittinen Syyriaa ja sen libanonilaisia liittolaisia kohtaan, minkä vuoksi lehden päätoimittaja murhattiin vuonna 2005. Viime vuosina *Al-Naharin* levikki on ollut laskussa ja se on ajautunut talousvaikeuksiin.
## Lähteet

## Aiheesta muualla
* Lehden verkkosivut
Marion Brunet

**Marion Brunet** (s. 1976) on ranskalainen lasten- ja nuortenkirjailija. Hän on kotoisin Vauclusen departementista ja asuu Marseillessa. Brunetin esikoisromaani *Frangine* ilmestyi vuonna 2013, ja hän on julkaissut yhteensä viitisentoista teosta. Toistuvia teemoja Brunetin romaaneissa ovat aikuistuminen, ulkopuolisuus ja ilmastoahdistus. Hänelle myönnettiin Astrid Lindgrenin muistopalkinto vuonna 2025.
## Lähteet

## Aiheesta muualla
Forum Flaminii

**Forum Flaminii** (lat.; , ) oli antiikin aikainen kaupunki Umbriassa Italiassa. Se sijaitsi lähellä nykyisen Folignon kunnan San Giovanni Profiammaa.

## Maantiede

Forum Flaminii, suomeksi ”Flaminiuksen markkinapaikka", sijaitsi Via Flaminian varrella kohdassa, jossa se alkoi Roomasta päin tultuaan päästä Apenniineille. Antiikin aikaisten *[[itinerarium]]eiden* mukaan se sijaitsi kolme roomalaista mailia eli noin 4,5 kilometriä Fulginiaesta (nyk. Foligno) ja 12 mailia eli noin 18 kilometriä Nuceriasta (nyk. Nocera).

## Historia

Kaupungin nimen perusteella sen perustaja oli Via Flaminian rakennuttaja kensori Gaius Flaminius, ja kaupunki perustettiin samaan aikaan tien rakentamisen yhteydessä noin vuonna 220 eaa. Strabonin mukaan Forum Flaminii sai merkityksensä lähinnä sijainnistaan tien varrella. Plinius vanhemman ja löydettyjen piirtokirjoitusten perusteella se oli kuitenkin asemaltaan *[[municipium]]*, joka vaikuttaa olleen suhteellisen merkittävä. Kaupungin asukkaasta käytettiin etnonyymiä *Foroflaminiensis*.

Aemilianus voitti keisarit Galluksen ja Volusianuksen Forum Flaminiissa vuonna 256. Forum Flaminii esiintyy edelleen nimityksellä *civitas* *[[Itinerarium Burdigalense]]ssa* eli *Itinerarium Hierosolymitanumissa*, ja säilyi piispanistuimen paikkana aina 700-luvulle saakka, jolloin langobardit tuhosivat sen. Jäljelle jääneet asukkaat siirtyivät Folignoon.

## Lähteet
Alba Caño

**Alba Caño Isant** (s. 30. syyskuuta 2003 Puiggròs) on espanjalainen jalkapalloilija, pelipaikaltaan keskikenttäpelaaja. Hän on pituudeltaan 165-senttimetrinen ja edustaa Barcelonaa. Caño pelasi seitsemän ottelua Espanjan alle 19-vuotiaiden naisten maajoukkueessa.

Caño on voittanut Barcelonan kanssa kahdesti Naisten Mestarien liigan kausina 2022–2023 ja 2023–2024.

## Lähteet
Forum Gallorum (Aemilia)

**Forum Gallorum** (lat.; ) oli antiikin aikainen kaupunki tai kylä Gallia cispadanassa Italiassa. Se sijoitetaan lähelle nykyistä Castelfranco Emiliaa. Se muistetaan historiassa vain sen lähellä käydystä Forum Gallorumin taistelusta vuonna 43 eaa.

## Maantiede

Forum Gallorum, suomeksi ”Gallien markkinapaikka”, sijaitsi Via Aemilian varrella Mutinan ja Bononian välillä. Forum Gallorumin taistelua koskevien kuvausten perusteella se vaikuttaa olleen ainakin tuolloin pelkkä kylä (*vicus*), eikä se ehkä koskaan kohonnut kaupungin asemaan. Vaikka sen nimi esiintyy *[[Tabula Peutingeriana]]ssa*, sen puuttuminen muista *[[itinerarium]]eista* viittaisi siihen, että se oli edelleen vain vähäinen paikka. *Tabula Peutingerianassa* annetut etäisyydet, 8 roomalaista mailia eli noin 12 kilometriä Mutinasta ja 17 mailia eli noin 25 kilometriä Bononiasta, osoittavat, että sen on täytynyt sijaita lähellä nykyistä Castelfranco Emiliaa. Via Aemilia kulki Forum Gallorumin kohdalla, kuten suuressa osassa reittiään, kohotetun maavallin päällä, ja sen molemmin puolin oli matalia, soisia alueita.

## Historia

Forum Gallorumin taistelu oli osa Mutinan sotaa ja käytiin Marcus Antoniuksen joukkojen ja Gaius Pansan ja Aulus Hirtiuksen johtamien Rooman senaatin joukkojen välillä vuonna 43 eaa. Pansan joukot, jotka ensimmäisenä kohtasivat Antoniuksen joukot, kärsivät tappion, vaikkakaan eivät tulleet täysin lyödyiksi, ja konsuli itse haavoittui kuolettavasti. Hirtius kuitenkin hyökkäsi yllättäen Antoniuksen takajoukkoja vastaan, kun tämä oli vetäytymässä takaisin valtaamaan Forum Gallorumia, ja löi hänen joukkonsa täysin, pakottaen hänet vetäytymään leiriinsä Mutinan edustalle. Tämä taistelu on yksityiskohtaisesti kuvattu Servius Sulpicius Galban kirjeessä Cicerolle. Hieman myöhemmin käytiin ratkaiseva Mutinan taistelu.

## Lähteet
Sydney Schertenleib

**Sydney Joy Schertenleib** (s. 30. tammikuuta 2007 Zürich) on sveitsiläinen jalkapalloilija, pelipaikaltaan hyökkääjä. Hän on pituudeltaan 178-senttimetrinen ja edustaa Barcelonaa sekä Sveitsin naisten maajoukkuetta.

Schertenleib edusti Sveitsissä FC Zürichiä ja kaudella 2023–2024 Grasshopper Club Zurichia. Hän siirtyi espanjalaisseura FC Barcelonaan elokuussa 2024.

Schertenleib on pelannut Sveitsin naisten maajoukkueessa kesäkuun 2025 loppuun mennessä 13 maaottelua ja tehnyt niissä kaksi maalia. Hän pelasi ensimmäisen naisten maaottelunsa helmikuussa 2024.

## Lähteet
Forum Gallorum

**Forum Gallorum** voi viitata seuraaviin antiikin aikaisiin asutuksiin:

* Forum Gallorum, kaupunki tai kylä Aemiliassa Italiassa
* Forum Gallorum, kaupunki Hispaniassa
Sarah Paine

**Sarah Paine** (s. 1957) on yhdysvaltalainen sotahistorioitsija, professori ja kirjailija. Hän suoritti kandidaatintutkinnon Harvardissa pääaineenaan Latinalaisen Amerikan opinnot vuonna 1979. Väitöskirjansa Paine on kirjoittanut Venäjän ja Kiinan historiasta. Väitöskirjan työstämiseen meni 10 vuotta, joista viisi Paine vietti kieliopintojen parissa. Naval War Collegessa Paine aloitti vuonna 2000 ensin apulaisprofessorina ja vuodesta 2006 lähtien professorina. Hänen tutkimusintresseihinsä kuuluvat muun muassa toinen maailmansota ja Kiinan sisällissota sekä laivastostrategia ja laivaston käyttäminen muussa kuin sodankäynnissä.

Paine on naimisissa Bruce A. Ellemanin kanssa, joka on myös toiminut professorina Naval War Collegessa.

## Lähteet
Ewa Pajor

**Ewa Barbara Pajor** (s. 3. joulukuuta 1996 Uniejów) on puolalainen jalkapalloilija, pelipaikaltaan hyökkääjä. Hän on pituudeltaan 167-senttimetrinen ja edustaa Barcelonaa sekä Puolan naisten maajoukkuetta.

## Lähteet

## Aiheesta muualla
Forum Germanici

**Forum Germanici** (tai *Forum Germanorum*) oli antiikin aikainen kaupunki Liguriassa Italiassa. Se sijaitsi nykyisen Cuneon maakunnan alueella, mutta sen tarkempaa sijaintipaikkaa ei tunneta varmuudella: se on sijoitettu joko Buscan tai San Lorenzo di Caraglion paikalle.

Forum Germanicin historiasta ei tiedetä mitään. Myös kaupungin nimi on epävarma: siitä tunnetaan varmuudella vain alkuosa *Forum Germa(...)*, mikä on ehdotettu täydennettäväksi joko nimeksi *Forum Germanici* tai *Forum Germanorum*.

## Lähteet
Forum Julii (Umbria)

**Forum Julii** eli *Forum Julii Concupiensium* oli antiikin aikainen kaupunki Umbriassa Italiassa. Sen tarkempaa sijaintipaikkaa ei tiedetä.

Ainoa lähde kaupungin olemassaoloon on Plinius vanhempi, joka mainitsee Umbrian *[[municipium]]eiden* joukossa etnonyymin ”*Forojulienses cognomine Concubienses*”. Se, samoin kuin heti perään mainittu Forum Brentani (tai Forum Brentanorum, Pliniuksella etnonyymi ”*Forobrentani*”), on muutoin tuntematon.

## Lähteet
Fred Singleton

**Frederick Bernard Singleton** (1926 Hull – tammikuu 1988 Yorkshire) oli brittiläinen maantieteilijä ja historioitsija.

Singleton palveli laivastossa Välimerellä miinanraivaaja HMS Aurorassa. Siellä hän tutustui ensimmäistä kertaa Jugoslaviaan. Laivastouransa jälkeen hän siirtyi opiskelemaan Leedsin yliopistoon. Yliopistossa hän kiinnostui Suomesta ja valmistui vuonna 1952 Dip. Ed. ja M.A. -oppiarvoilla, tehtyään opinnäytetyönsä *Kalevala and the Historical Geography of Finland*. Hän työllistyi Bradfordin Carlton Grammar Schooliin, jossa hän opetti kaksi vuotta, kunnes siirtyi tarjoamaan aikuiskoulutusta Workers' Educational Association -järjestössä. Bradfordin yliopiston, silloiselta nimeltään Bradford Institute of Technology, luennoitsijaksi hän työllistyi vuonna 1962. Yliopistolla hän sai johdettavakseen tuoreen Jugoslavian tutkimusohjelman. Hän johti ohjelmaa vuodesta 1965 vuoteen 1980, jolloin hän siirtyi eläkkeelle. Eläkeläisenä hän jatkoi tutkimus- ja kirjoitustyötään.

Singleton oli työväenpuolueen ehdokas Harrogaten vaalipiiristä vuoden 1959 parlamenttivaaleissa. Hän oli ehdolla myös vuoden 1979 europarlamenttivaaleissa North Yorkshiren vaalipiiristä. Hänen työnsä Jugoslavian hyväksi toi hänelle Jugoslavian lipun ritarikunnan ansiomerkin. Hänen organisoimansa apu maanjäristyksestä kärsineelle Skopjelle vuonna 1963 johti Skopjen ja Bradfordin ystävyyskaupunkisopimukseen.

Singletonin arkisto, joka sisältää hänen kirjoituksiaan, puheitaan, Jugoslavian ja Suomen matkojensa jäämistöä, on Bradfordin yliopiston hallussa.

## Teokset
* 
* 
* 
* 
* 
* 
* 
* 

## Lähteet
BioInvent International

**BioInvent International AB** on ruotsalainen pörssinoteerattu bioteknologiayhtiö, joka pitää päämajaansa Lundissa. Se kehittää ja tutkii uusia immuunivasteeseen vaikuttavia vasta-aineita syöpätautien hoitoon.

BioInvent International AB aloitti joulukuussa 2016 strategisen tutkimusyhteistyön Pfizerin kanssa. Sen muita yhteistyökumppaneita ovat olleet Southamptonin yliopisto, Cancer Research UK, Penn Medicine, Bayer Pharma, Daiichi Sankyō ja Mitsubishi Tanabe Pharma. BioInvent Internationalin toimitusjohtajaksi valittiin vuonna 2018 Martin Welschof. Yhtiö aloitti tammikuussa 2023 kumppanuuden Leukemia & Lymphoma Societyn kanssa.

## Lähteet
Weymarn

**Weymarn** on muun muassa seuraavien suomalaisten sukunimi:

* Alexander Adolf von Weymarn (1810–1897), Venäjän laivaston vara-amiraali
* Erna Alexandra von Weymarn-Petersen (1889–1950), laulaja ja musiikkipedagogi
* Tom von Weymarn (1944–2025), yritysjohtaja
Erik Riska (professori)

**Erik Bernhard Riska** (12. lokakuuta 1924 Vaasa – 14. maaliskuuta 2004 Helsinki) oli suomalainen lääkäri, yrittäjä ja professori.

Riskan vanhemmat olivat myyntipäällikkö Viktor Sanfrid Riska ja Valborg Ingegerd Hagert ja puoliso vuodesta 1953 Ritva Marjatta Lameri. Kristina Riska on heidän tyttärensä. Erik Riska tuli ylioppilaaksi Töölön yhteiskoulusta 1943 ja valmistui Helsingin yliopistosta lääketieteen lisensiaatiksi 1951. Lääketieteen ja kirurgian tohtoriksi hän väitteli siellä 1956 ja tuli kirurgian erikoislääkäriksi 1963 ja ortopedian ja traumatologian erikoislääkäriksi 1963. 

Riska oli Kivijärven, Kinnulan ja Kannonkosken kunnanlääkäri 1953–1958, Invalidisäätiön ortopedisen sairaalan apulaislääkäri 1958–1965 ja Koskelan sairaskodin kirurgian osaston lääkäri 1965–1968. Helsingin yliopistollisen keskussairaalan kirurgian klinikan apulaisylilääkäri hän oli 1969–1978 ja Helsingin yliopiston ortopedian ja traumatologian dosentti 1971–78, vt. apulaisprofessori 1976–1977, apulaisprofessori 1978–1988 ja vt. professori 1979–80. Hän sai professorin arvonimen 1985. Riskalla oli myös lukuisia asiantuntija- ja luottamustehtäviä ja hän oli Dextra-yhtiön perustajia ja johtava lääkäri vuodesta 1963.

## Lähteet
Pauline Württemberg (1810–1856)

**Pauline Friederike Marie** (25. helmikuuta 1810 – 7. heinäkuuta 1856) oli saksalainen prinsessa. Hän meni naimisiin Nassaun herttua Vilhelmin kanssa 23. huhtikuta 1829. Ruotsin kuningatar Sofia ja Nassaun prinssi Nicolas olivat heidän lapsiaan.

Prinsessa Paulinen vanhemmat olivat Paul Friedrich Karl August Württemberg ja Charlotte Catherine Saxe -Altenburg -Hildburghausen. Hänen vanhempansa erosivat vuonna 1818.

## Lähteet
Mimi Sverdrup Lunden

**Mimi Sverdrup Lunden** (13. kesäkuuta 1894 Sulen – 8. tammikuuta 1955 Oslo) oli norjalainen opettaja, kirjailija ja kansalaisaktivisti. Hän oli 1930-luvulla mukana fasismin vastaisessa toiminnassa ja ajoi Carl von Ossietzkylle Nobelin rauhanpalkintoa. Myöhemmin hän vastusti ydinaseita ja Norjan Nato-jäsenyyttä. Lunden irtisanottiin sukupuolensa vuoksi 1928, minkä jälkeen hän kampanjoi naisten työehtojen parantamisen puolesta. Hän oli jonkin aikaa myös Norjan naisasialiiton varapuheenjohtaja. Lunden kirjoitti useita kirjoja, jotka käsittelivät naisten aseman kehittymistä Norjassa.
## Teoksia
* *De frigjorte hender* (1941)
* *Kvinnen og maskinen* (1946)
* *Den lange arbeidsdagen* (1948)
* *Barnas århundre* (1948)
## Lähteet

## Aiheesta muualla
Amalie Iuel

**Amalie Hammild Iuel** (s. 17. huhtikuuta 1994 Aalborg, Tanska) on tanskalaissyntyinen norjalainen 400 metrin aitajuoksija. Hän kilpailee myös pikajuoksussa.

Iuel osallistui ensimmäisen kerran kansainvälisiin aikuisten arvokilpailuihin Pekingin MM-kilpailuissa vuonna 2015, jolloin hän ei edennyt finaaliin. Amsterdamin EM-kilpailuissa vuonna 2016 hän tuli 400 metrin aitojen finaalissa kuudenneksi. Münchenin EM-kilpailuissa 2022 hän oli samassa lajissa viides, mikä on hänen paras tuloksensa aikuisten arvokilpailuissa. Münchenin välieräjuoksussa hän teki silloisen ennätyksensä 54,68. Olympialaisissa hän on edennyt 400 metrin aitajuoksun välieriin 2021 ja 2024, MM-kilpailuissa puolestaan 2019, 2022 ja 2025, jolloin teki välierässä ennätyksensä 54,28. 4&nbsp;×&nbsp;400&nbsp;metrin viestissä hän oli Norjan joukkueessa kuudes MM-kilpailuissa 2025. Hän sai universiadeissa pronssia 2019. Hän voitti 400 metrin juoksun Zürichin timanttiliigan kilpailussa syyskuussa 2021 Norjan ennätysajalla 51,64. Norjassa hän on voittanut 11 henkilökohtaista mestaruutta ja lisäksi kahdeksan viestimestaruutta. Iuelin hallussa ovat myös olleet sekä 400 metrin juoksun että 400 metrin aitajuoksun Norjan ennätykset.
## Yksityiselämä
Amalie Iuel syntyi Tanskassa, mutta varttui Norjan Bærumissa. Hän sai norjan kansalaisuuden vuonna 2015, aiemmin hän oli edustanut Tanskaa. Iuel opiskeli Kaliforniassa vuosina 2013–2017. Hän on avoliitossa alppihiihtäjä Aksel Lund Svindalin kanssa, ja he saivat lapsen vuonna 2023.
## Lähteet

## Aiheesta muualla
Huoneistotietojärjestelmä

**Huoneistotietojärjestelmä** on Maanmittauslaitoksen ylläpitämä järjestelmä, johon kirjataan suomalaisten osakehuoneistojen omistustietoja sekä taloyhtiöiden kunnossapito- ja taloustietoja. Järjestelmä on otettu käyttöön vuonna 2019. 

Huoneistotietojärjestelmä koskee asunto-osakeyhtiöitä ja keskinäisiä kiinteistöosakeyhtiöitä. Asunto-osuuskuntien on suunniteltu siirtyvän järjestelmään myöhemmin.

## Osakehuoneistorekisteri
Osakehuoneistorekisteri on huoneistotietojärjestelmään kuuluva rekisteri, johon Maanmittauslaitos kirjaa tiedot osakehuoneistojen omistuksista, panttauksista ja rajoituksista. Osakehuoneistorekisteriin tehty sähköinen merkintä korvaa aiemman osakekirjan.

Vuonna 2019 ja myöhemmin perustetut uudet taloyhtiöt ovat kuuluneet osakehuoneistorekisteriin jo perustamisestaan lähtien. Vanhojen yhtiöiden osakekirjat korvataan osakehuoneistorekisterin merkinnöillä kymmenen vuoden siirtymäajan kuluessa. Vuonna 2025 osakekirjoista oli siirretty sähköisiksi 23 %. 

Osakkeenomistuksen siirtäminen sähköiseen muotoon tapahtuu toimittamalla osakekirja ja hakemus Maanmittauslaitokselle. Hakemuksen voi tehdä koska tahansa. Se on tehtävä viimeistään siinä vaiheessa, kun osakkeenomistaja vaihtuu. Rekisteröinnissä vanha osakekirja mitätöidään, mutta sen saa halutessaan takaisin. Rekisteröinti on maksullinen.

## Taloyhtiöiden hallinnolliset tiedot
Huoneistotietojärjestelmä laajenee vuosina 2025–2026 siten, että järjestelmään ilmoitetaan myös taloyhtiöitä koskevia tietoja.

Kunnossapitotöistä järjestelmään ilmoitetaan kunnossapitotarveselvitys, taloyhtiön tekemät kunnossapitotyöt ja osakkaiden muutostyöt.

Taloustiedoista ilmoitetaan tiedot yhtiölainoista, lainaosuuksista ja vastikkeista.

Tietoja ilmoittavat taloyhtiöiden lisäksi isännöitsijät, pankit ja luotonantajat.

## Julkisuus
Huoneistotietojärjestelmän tiedot ovat pääosin julkisia. Julkisuus koskee muun muassa taloyhtiön osakeluettelon tietoja.

## Lähteet

## Aiheesta muualla

* Laki huoneistotietojärjestelmästä
Plurisentrinen kieli

**Plurisentrisillä kielillä** tarkoitetaan kieliä, joita käytetään ja normitetaan useassa eri maassa tai kieliyhteisössä, jolloin niille syntyy useita, toisistaan hieman poikkeavia kansallisia tai alueellisia standardi- eli yleiskieliä. Tarkemmin plurisentrisen kielen voi määritellä kieleksi, jota käytetään vähintään kahdessa valtiossa tai kahdella hallintoalueella, joissa sillä on virallinen asema kansalliskielenä, yhtenä kansalliskielistä tai alueellisena kielenä. Näillä kielen muodoilla on omat norminsa, jotka yleensä nähdään osana kansallista ja henkilökohtaista identiteettiä, ja käyttämällä näitä alueellisia normeja valtiot tai hallintoalueet ottavat itselleen normituskeskuksen aseman.

Monet ns. suuret maailmankielet ovat plurisentrisiä; esimerkiksi englantia käytetään virallisena tai vakiintuneena yleiskielenä yli seitsemässäkymmenessä valtiossa. Itävallan Grazissa, Itävallansaksan seuran (*Gesellschaft für Österreichisches Deutsch)* yhteydessä toimiva kansainvälinen plurisentristen kielten työryhmä on määrittänyt plurisentrisiksi ainakin seuraavat kielet: albania, arabia, aramea, armenia, baski, bengali, bhodžpuri, englanti, espanja, guaraní, hausa, heprea, hindi, hokkien (min-kiinalainen kieli), hollanti, iiri, italia, karjala, katalaani, ketšua, kiina, korea, kreikka, kroatia, kurdi, malaiji, oksitaani, pandžabi, paštu, persia, portugali, ranska, romania, ruotsi, saksa, serbia, swahili, tamazight, turkki, unkari, urdu, venäjä. Lisäksi etenkin Amerikassa ja Afrikassa saattaa olla lukuisia plurisentrisiä kieliä, joiden tilanteesta ei ole vielä riittävästi tutkimustietoa. Myös monet saamelaiskielet sopivat plurisentrisen kielen määritelmään.

Plurisentrisillä kielillä on yleensä ”emomuoto” tai hallitseva muoto, joka usein on historiallisesti alkuperäinen (esimerkiksi Britannian englanti verrattuna muihin englannin kielen muotoihin) ja jolla on usein ensisijainen asema myös kielen normittamisessa. Sen rinnalla ”ei-dominantit varieteetit” ovat yleensä vähemmän arvostettuja, niillä on vähemmän puhujia, vähemmän poliittista ja taloudellista valtaa ja vähemmän vaikutusta johtavassa normituskeskuksessa tapahtuvaan normittamiseen. On kuitenkin myös symmetrisempiä asetelmia: esimerkiksi Alankomaissa ja Belgiassa puhuttu hollanti ovat toisiinsa verraten varsin tasa-arvoisessa asemassa. Vähemmän dominantti kielimuoto ei myöskään välttämättä ole vähemmän arvostettu, esimerkiksi suomenruotsilla voi Ruotsin julkisessa kielenkäytössä olla hyvinkin arvostettu asema.

Kielten plurisentrisyys asettaa haasteita esimerkiksi kieliteknologian kehittämiselle, koulutusjärjestelmän kehittämiselle ja maahanmuutto- sekä kielipolitiikalle.

## Lähteet

## Aiheesta muualla
Bay FC

**Bay Football Club** on yhdysvaltalainen naisten jalkapalloseura, joka kilpailee kaudella 2024–2025 NWSL-sarjassa. Seura perustettiin vuonna 2023, ja sen kotistadion on San Joséssa Kaliforniassa sijaitseva PayPal Park, jonka kapasiteetti on 18&nbsp;000 katsojaa.

## Lähteet

## Aiheesta muualla

* Seuran kotisivut
Naisten ja tyttöjen ansioristi

**Naisten ja tyttöjen ansioristi** () oli saksalainen kunniamerkki, joka perustettiin 22. maaliskuuta 1871 keisari Vilhelm I:n käskystä.

Ansioristillä palkittiin sellaisia naisia, jotka olivat ansioituneet Ranskan–Preussin sodan aikana, osoittaneet poikkeuksellista omistautumista tai toimineet sotilaiden ja näiden perheiden tukena. Yhteensä ansioristin sai 2979 naista, joista 80 ei ollut saksalaisia. Kunniamerkin saajat valitsi keisarinna, mutta itse ansioristiä jakoi keisari. Kunniamerkin saattoi saada kuka tahansa nainen yhteiskuntaluokkaa katsomatta, ja sitä jaettiin yhdessä luokassa:

*  ansioristin nauha

## Lähteet
Kuurosokeiden Toimintakeskus

**Kuurosokeiden Toimintakeskus** on Suomen Kuurosokeat ry:n ylläpitämä laitos Tampereen Hervannassa.

Ensimmäiset rakennukset valmistuivat tontille vuonna 1983. Taloa kutsuttiin Kuurosokeiden Palvelutaloksi. Rivitalokoteja valmistui kolme, joihin heti muutti asukkaita. Yhteisiksi tiloiksi valmistui keittiö ja sali, jossa voitiin kokoontua. Lisää asuntoja rakennettiin ja myös yhteisiä tiloja. 1997 valmistui laajennusosa päärakennukseen, jossa oli iso kokoushuone, työtiloja sekä uusi keittiö. Myös kuntoutustoiminta ja ICT-palvelut aloitettiin 90-luvulla. Taloa alettiin kutsumaan Kuurosokeiden Toimintakeskukseksi sillä alueella järjestettiin monenlaista toimintaa. 

2014 valmistui Lintuauran remontti, jossa koulutustilaa parannettiin. Opintopiirien järjestämiselle saatiin hyvät tilat, joissa voidaan harrastaa ja opetella erilaisia käsitöitä.

2017 valmistui VTS Ristontalo.

## Lähteet
Lars Nyström (opetusneuvos)

**Lars Einar Nyström** (3. marraskuuta 1932 Helsinki – 22. marraskuuta 2020 Porvoo) oli suomalainen opetusneuvos, filosofian tohtori, koulumies ja kehitysvammatyön kehittäjä. Hän toimi Borgå Lyceumin rehtorina 1969–1974. Kouluhallituksessa hän vaikutti eri tehtävissä 1974–1980. Hänet nimitettiin optusneuvokseksi Opetusministeriöön vuonna 1980. Lisätoimena virkansa ohella hän toimi intendettinä J. L. Runebergin kodissa ja Walter Runebergin veistokokoelmassa 24 vuoden ajan.

Hänellä oli lukuisia luottamustehtäviä. Hän muun muassa toimi FDUV:n ja Suomen Kehitysvammaisten Liikunta ja Urheilu ry:n (SKLU) puheenjohtajina. Hän oli keskeisiä henkilöitä Suomessa, kun kehitysvammaisten henkilöiden uudistustyö aloitettiin Suomessa 1970 luvulla. Hän oli Odd fellow -järjestön toiminnassa mukana vuodesta 1964.

Lars Nyström oli aktiivinen kirjailija. Hän julkaisi lukuisia kirjoja.

## Lähteet
* 

### Viitteet
Anni Kotimaa

**Anni Kotimaa** (s. 14. heinäkuuta 2004) on suomalainen pesäpalloilija. Kotimaa edustaa Superpesiksessä pelaavia Seinäjoen Maila-Jusseja. Hän on edustanut Superpesiksessä lainasopimuksella myös Helsingin Roihuttaria. Hänen kasvattajaseuransa on Kannuksen Ura. Kotimaa saavutti SM-pronssin kaudella 2024. 

Kotimaa pelaa sisäpelissä vaihtajana tai kotiuttajana ja ulkokentällä kopparina. Kotimaa on pelannut neljä Superpesiksen runkosarjan ottelua. Näissä otteluissa hän on kerännyt kolme kärkilyöntipistettä. Kotimaa on pelannut kahdeksan Superpesiksen ylempien pudotuspelien ottelua. Näissä otteluissa hän on kerännyt kaksi kärkilyöntipistettä. Uran tilastot päivitetty kauden 2024 jälkeen.

## Lähteet
Oliver Moore

**Oliver Moore** (s. 22. tammikuuta 2005 Mounds View, Minnesota, Yhdysvallat) on yhdysvaltalainen jääkiekkoilija, pelipaikaltaan keskushyökkääjä. Moore edustaa NHL-joukkue Chicago Blackhawksia. 

Ennen NHL-uraansa Moore pelasi Yhdysvaltain maajoukkueen kehitysohjelmassa ja Minnesotan yliopiston joukkueessa. Chicago Blackhawks varasi hänet ensimmäisellä kierroksella 19. varausvuorolla . Moore on pelannut yhdeksän NHL:n runkosarjan ottelua tehden niissä neljä syöttöpistettä. Hän kuului Yhdysvaltain joukkueeseen alle 20-vuotiaiden MM-kilpailuissa vuosina 2024 ja 2025. Uran tilastot päivitetty 23. huhtikuuta 2025.

## Lähteet
Sam Rinzel

**Sam Rinzel** (s. 25. kesäkuuta 2004 Chanhassen, Minnesota, Yhdysvallat) on yhdysvaltalainen jääkiekkoilija, pelipaikaltaan puolustaja. Rinzel edustaa NHL-joukkue Chicago Blackhawksia.

Ennen NHL-uraansa Rinzel pelasi USHL-joukkue Waterloo Black Hawksissa ja Minnesotan yliopiston joukkueessa. Chicago Blackhawks varasi hänet ensimmäisellä kierroksella 25. varausvuorolla . Rinzel on pelannut yhdeksän NHL:n runkosarjan ottelua tehden niissä viisi syöttöpistettä. Hän kuului Yhdysvaltain joukkueeseen alle 20-vuotiaiden MM-kilpailuissa vuonna 2024. Uran tilastot päivitetty 23. huhtikuuta 2025.

## Lähteet